Bodø bystyre 2015–2019

Kommune- og fylkestingsvalget 2015 ble avholdt mandag 14. september  i Bodø som i resten av landet. Valget resulterte i rødgrønt flertall, der Arbeiderpartiet fikk ordføreren, Ida Maria Pinnerød. Arbeiderpartiet er i flertallsfraksjonen sammen med Rødt, Sosialistisk Venstreparti, Senterpartiet og Miljøpartiet De Grønne.

Etter valget ble Høyre, som fra før av hadde byens ordfører i Ole Henrik Hjartøy, største parti med sine 13 mandater. Hovedutfordrer Arbeiderpartiet kapret tolv seter i det nye bystyret, og med støtte fra Rødt og Sosialistisk Venstreparti var de rødgrønne kun ett mandat mindre enn den borgerlige koalisjonen, med Høyre, Fremskrittspartiet, Venstre og Kristelig Folkeparti. Dermed ble det også etter dette lokalvalget små sentrumspartier som kunne velge politisk side for byen de neste fire årene, da både Senterpartiet og Miljøpartiet De Grønne fikk hver sin representant. Det ble tidlig klart at Senterpartiets representant, Ingrid Lien, helte mot venstresiden til tross for at partiet hennes hadde sittet i den Hjartøy-støttende posisjonen før valget, og etter én uke ble det klart at også MDG støttet Aps Ida Maria Pinnerød som nordlandshovedstadens nye ordfører, med Synne Bjørbæk fra Rødt som varaordfører. Flertallskoalisjonen bestående av Arbeiderpartiet, Rødt, SV, Senterpartiet og MDG har nå 20 bystyreseter, mot Høyre, FrP, Venstre og KrF sine 19.

Valgresultat

Representanter

Referanser 

Politikk i Bodø
Kommunestyre- og fylkestingsvalget 2015